b'\n_START_ARTICLE_\nMednarodna kinolo\xc5\xa1ka zveza\n_START_PARAGRAPH_\nF\xc3\xa9d\xc3\xa9ration Cynologique Internationale, s kratico FCI (slovensko Mednarodna kinolo\xc5\xa1ka zveza) je najve\xc4\x8dje mednarodno zdru\xc5\xbeenje nacionalnih kinolo\xc5\xa1kih zvez in klubov s sede\xc5\xbeem v Thuinu (Belgija), ki zdru\xc5\xbeuje 84 zvez ter pogodbenih \xc4\x8dlanic (po ena organizacija na dr\xc5\xbeavo). Nastala je leta 1911, ustanovne \xc4\x8dlanice so bile Nem\xc4\x8dija, Avstrija, Belgija, Francija in Nizozemska. Slovenijo v FCI zastopa Kinolo\xc5\xa1ka zveza Slovenije._NEWLINE_Cilj zveze je vzreja \xc4\x8distokrvnih pasemskih psov. V ta namen so vzpostavili klasifikacijo pasem in standarde zanje, ki so napisani po enotnem modelu in so splo\xc5\xa1no prepoznani kot FCI standardi.'